ՀՀ ԱԺ տնտեսական հարցերի մշտական հանձնաժողովում Խոսրով Հարությունյանի նախագահությամբ տեղի է ունեցել արտահերթ նիստ: Առաջին ընթերցմամբ քննարկվել է ՀՀ ԱԺ պատգամավորներ Նաիրա Զոհրաբյանի, Միքայել Մելքումյանի, Վահե Էնֆիաջյանի, Վարդեւան Գրիգորյանի հեղինակած «ՀՀ հարկային օրենսգրքում լրացում կատարելու մասին» օրենքի նախագիծը: Փաստաթղթով գյուղատնտեսական նշանակության հողերը, տնամերձ ու այգեգործական հողամասերը բնակլիմայական աղետների հետեւանքով առնվազն 40 % վնասվելու դեպքում կտրվի անշարժ գույքի հարկի արտոնություն: Հեղինակների կարծիքով՝ օրենքն ընդունելուց հետո արդարացված կլինի հողօգտագործողին կրած վնասի դիմաց ազատել հողի հարկից: